สรุปภาวะตลาดต่างประเทศ ประจำวันที่ 21 ก.ค. 2563
สรุปภาวะตลาดต่างประเทศ ประจำวันที่ 21 ก.ค. 2563
22 ก.ค. 2563

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (21 ก.ค.) โดยได้แรงหนุนจากคำสั่งซื้อหุ้นที่ปรับตัวตามวัฎจักรเศรษฐกิจ เช่นกลุ่มธนาคารและกลุ่มพลังงาน นอกจากนี้ ตลาดยังขานรับข่าวผู้นำสหภาพยุโรป (EU) บรรลุข้อตกลงจัดตั้งกองทุนฟื้นฟูเศรษฐกิจ รวมทั้งความหวังที่ว่ารัฐบาลสหรัฐจะออกมาตรการเยียวยาเศรษฐกิจจากผลกระทบของไวรัสโควิด-19
ดัชนีเฉลี่ยอุตสาหกรรมดาวโจนส์ปิดที่ 26,840.40 จุด เพิ่มขึ้น 159.53 จุด หรือ +0.60% ขณะที่ดัชนี S&amp;P500 ปิดที่ 3,257.30 จุด เพิ่มขึ้น 5.46 จุด หรือ +0.17% ส่วนดัชนี Nasdaq ปิดที่ 10,680.36 จุด ลดลง 86.73 จุด หรือ -0.81%
 
ตลาดหุ้นยุโรปปิดปรับตัวขึ้นเมื่อคืนนี้ (21 ก.ค.) โดยได้แรงหนุนจากการที่ผู้นำสหภาพยุโรป (อียู) บรรลุข้อตกลงในการจัดตั้งกองทุนฟื้นฟูเพื่อกระตุ้นเศรษฐกิจที่ได้รับผลกระทบจากโรคโควิด-19
ดัชนี Stoxx Europe 600 บวก 0.32% ปิดที่ 376.70 จุด
ดัชนี DAX ตลาดหุ้นเยอรมนีปิดที่ 13,171.83 จุด เพิ่มขึ้น 124.91 จุด หรือ +0.96%,  ดัชนี CAC-40 ตลาดหุ้นฝรั่งเศสปิดที่ 5,104.28 จุด เพิ่มขึ้น 11.11 จุด หรือ +0.22% และดัชนี FTSE 100 ตลาดหุ้นลอนดอนปิดที่ 6,269.73 จุด เพิ่มขึ้น 8.21 จุด หรือ +0.13%
 
ตลาดหุ้นลอนดอนปิดบวกเมื่อคืนนี้ (21 ก.ค.) โดยได้แรงหนุนจากข่าวสหภาพยุโรป (EU) อนุมัติจัดตั้งกองทุนฟื้นฟูเศรษฐกิจที่ได้รับผลกระทบจากโรคโควิด-19
ดัชนี FTSE 100 ตลาดหุ้นลอนดอนปิดที่ 6,269.73 จุด เพิ่มขึ้น 8.21 จุด หรือ +0.13%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเกือบ 3% เมื่อคืนนี้ (21 ก.ค.) ขานรับความคืบหน้าในการผลิตวัคซีนต้านโควิด-19 รวมทั้งการที่สหภาพยุโรป (EU) บรรลุข้อตกลงในการจัดตั้งกองทุนฟื้นฟูเศรษฐกิจวงเงิน 7.5 แสนล้านยูโร ขณะที่นักลงทุนจับตารายงานสต็อกน้ำมันดิบของสหรัฐซึ่งมีกำหนดเปิดเผยในวันนี้
สัญญาน้ำมันดิบ WTI ส่งมอบเดือนส.ค. เพิ่มขึ้น 1.15 ดอลลาร์ หรือ 2.8% ปิดที่ 41.96 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 1.04 ดอลลาร์ หรือ 2.4% ปิดที่ 44.32 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นแตะระดับสูงสุดในนรอบเกือบ 9 ปีเมื่อคืนนี้ (21 ก.ค.) โดยได้ปัจจัยหนุนจากความหวังที่ว่ามาตรการกระตุ้นเศรษฐกิจของสหรัฐและสหภาพยุโรป (EU) จะช่วยฟื้นฟูเศรษฐกิจจากผลกระทบของไวรัสโควิด-19 นอกจากนี้ การอ่อนค่าของสกุลเงินดอลลาร์ยังเป็นอีกปัจจัยที่กระตุ้นแรงซื้อทองคำ
สัญญาทองคำตลาด COMEX (Commodity Exchange) ส่งมอบเดือนส.ค. พุ่งขึ้น 26.5 ดอลลาร์ หรือ 1.46% ปิดที่ 1,843.9  ดอลลาร์/ออนซ์ ซึ่งเป็นระดับปิดสูงสุดนับตั้งแต่เดือนก.ย. 2554
สัญญาโลหะเงินส่งมอบเดือนก.ย. เพิ่มขึ้น 136.5 เซนต์ หรือ 6.76% ปิดที่ 21.557 ดอลลาร์/ออนซ์
สัญญาพลาตินัมส่งมอบเดือนต.ค. พุ่งขึ้น 61 ดอลลาร์ หรือ 7.11% ปิดที่ 918.9 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 78.80 ดอลลาร์ หรือ 3.7% ปิดที่ 2,188.20 ดอลลาร์/ออนซ์
 
ยูโรแข็งค่าเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (21 ก.ค.) ขานรับข่าวผู้นำกลุ่มสหภาพยุโรป (EU) บรรลุข้อตกลงในการจัดตั้งกองทุนฟื้นฟูเศรษฐกิจวงเงิน 7.5 แสนล้านยูโร
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.75% สู่ระดับ 95.1175 เมื่อคืนนี้
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1530 ดอลลาร์ จากระดับ 1.1441 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2755 ดอลลาร์ จากระดับ 1.2662 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7145 ดอลลาร์สหรัฐ จากระดับ 0.7011 ดอลลาร์สหรัฐ
ดอลลาร์อ่อนค่าเมื่อเทียบกับเงินเยน ที่ระดับ 106.78 เยน จากระดับ 107.29 เยน และอ่อนค่าเมื่อเทียบกับฟรังก์สวิส ที่ระดับ  0.9327 ฟรังก์ จากระดับ 0.9394 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3438 ดอลลาร์แคนาดา จากระดับ 1.3534 ดอลลาร์แคนาดา